
Iaith a Llythrennedd yn yr Oes Digidol

Credai Birth to 5 Matters (no date) bod darllen i fabanod a phlant ifanc yn gallu cael effaith positif ar ddatblygiad iaith a llythrennedd. Mae rhannu llyfrau gyda phlant yn cynnig cyfleoedd i blentyn gwella eu dealltwriaeth o’r byd, datblygu’r gallu i ddangos empathi a chyfathrebu eu dealltwriaeth o wybodaeth. Yn ôl theori Vygotsky (1962) roedd yn pwysleisio’r syniad bod parth datblygiad procsimol angen cydweithio a chynnwys rhyngweithio cydweithredol, sgaffaldio a chyfraniadau dan arweiniad wrth ddatblygu sgiliau iaith a llythrennedd (Dastpak et al., 2017). Er hynny, wrth edrych ar ymchwil gan Merga (2017) nid oes lawer o rieni yn darllen i’w plant rhagor, dim ond un allan o bob tri rhiant. Maent yn aml yn stopio darllen i’w plant unwaith mae’r plentyn yn gallu darllen ei hun. Rhannodd National Trust (2023) ymchwil, ac yn yr ymchwil nodwyd bod 20% o rieni yn ffeindio nid oes amser ganddyn nhw i ddarllen i’w plant. Maent hefyd yn nodi bod 28% yn gweld darllen yn gyhoedd yn anodd. Yn 2019 recordiodd y National Literacy Trust dim ond 28% o blant dan 18 oedd yn darllen yn ddyddiol am fwynhad. Credai dyma’r cyfanswm isaf ers 2005 pan ddechreuodd yr elusen gofyn i blant am ddarllen (Ferguson, 2020). Mae hyd at 50% o blant sydd yn byw mewn ardaloedd difreintiedig yn dechrau ysgol gyda anghenion llafaredd (Welsh Government, 2020). O ganlyniad, mae’r anhawsterau maent yn gwynebu yn gallu cael effaith ar eu sgiliau darllen (Merritt, 2016). Rhannwyd Book Trust (no date) effaith gall darllen ar y cyd cael ar ddatblygiad academaidd plentyn, o ganlyniad maent yn fwy tebygol o fod yn blentyn hyderus gyda lles meddwl fwy positif. Mae’r cyfle i ddarllen ar y cyd gydag oedolyn yn y blynyddoedd cynnar yn ateb gofynion sylfaenol plentyn sydd yn cael ei nodi ar byramid Maslow. Mae darllen i blentyn yn gallu cefnogi’r datblygiad o deimlo’n agos sydd yn ei thro yn helpu’r plentyn i deimlo’n ddiogel, pwysig a chariad (Hopper, 2020).

Mae babanod yn dechrau clywed wrth iddyn nhw dyfu o fewn groth y fam. Maent yn clywed sŵn y fam yn anadlu, bwyta, a’r gwaed yn teithio o amgylch ei chorff. Wrth i’w clyw datblygu yn y groth mae ton y sŵn yn cael effaith ar effeithiolrwydd faint mae’r plentyn yn clywed, mae’r synau uchel yn fwy anodd i glywed i gymharu gyda’r synau mwy isel (Creative Cloud Design, 2013). Mae Longman (2022) yn cytuno gyda hyn, nodwyd yn ei erthygl gallu darllen i fabi yn y groth annog perthynas cadarn rhwng babi a rhiant, yn ysgogi datblygiad yr ymennydd a gall y babi cyfathrebu yn well wrth iddynt dyfu. Gall parhau i ddarllen i’r plentyn ar ôl genedigaeth datblygu eu dealltwriaeth o gysyniadau gwahanol a byddent yn dechrau dysgu sut i gyfathrebu wrth adeiladu ar eirfa. Yn ôl ymchwil, mae babanod sydd yn cael eu darllen i yn aml gyda mwy o eirfa erbyn dwy flwydd oed i gymharu gyda phlant nid yw’n darllen gydag oedolyn yn gyson (Carcerano, 2020). Mae plant yn defnyddio’r hyn maent wedi clywed a deall o stori ac yn ei ailadrodd neu actio trwy eu chwarae, yn aml yn siarad â ei hun wrth adrodd yr hyn maent yn ceisio gwneud synnwyr ohono (Nelson, 2015). 
Yn y ddau glip, mae’r darllenydd yn aml yn newid ton a lefel ei llais wrth adrodd a darllen y storiâu. Rhannwyd Coventry University (2016) maent yn credu mai dysgu a rhoi profiadau i blant datblygu eu dealltwriaeth o newid llais a pha ran o air dylai roi’r pwyslais arno yn gallu cael effaith cadarn ar gynnydd eu darllen. Aeth Dahl (2016) ymlaen yn bellach i awgrymu bod plentyn yn defnyddio ton llais oedolyn i wneud penderfyniadau ar eu hymddygiad a dyna sy’n arwain eu cydymffurfiaeth neu benderfyniadau o fewn sefyllfaoedd. Wrth amrywio ton ei llais yn y clipiau fideo, mae’r darllenydd yn annog y plant i wrando yn fwy astud wrth iddi ddarllen er mwyn dilyn emosiynau’r stori. Er mwyn galluogi plentyn i ddatblygu’r sgil yma mae angen cynnig y cyfleoedd i wneud. Y mwyaf o iaith mae plentyn yn clywed y fwy bydd yn gallu deall ac yna defnyddio (Department of Education, no date). Er hynny, mae dealltwriaeth o eirfa a’i hystyr yn dylanwadu ar eu gallu i ddehongli’r wybodaeth yn y stori. Nodwyd Ginsburg (2016) yn ei waith gall dau blentyn clywed yr un stori ond yn prosesu’r wybodaeth a phrif bwyntiau’r stori yn wahanol. Mae’r pwyntiau yma yn cael eu cefnogi gan theori, am ei fod yn nodi dylai plentyn cael cyfleoedd i chwarae a rhyngweithio gyda’r amgylchedd. Trwy gynnig profiadau o iaith ac amrywiaeth o eiriau mae dealltwriaeth y plentyn yn datblygu’n bellach. Wrth gynnal arbrawf gyda grwpiau o blant rhwng dwy flwydd oed a phedwar, roedd Reed (2014) wedi darganfod yr effaith mae darllen a phwyslais yn cael ar sut mae plant yn ymateb a deall yr hyn maent wedi clywed. Roedd y plant yn gallu dwyn eu cof gwybodaeth yn fwy naturiol wrth atgyfnerthu’r sesiwn ar ôl yr arbrawf.

Mae defnydd o eiriau odli o fewn llenyddiaeth, yn enwedig pan rydym yn cyfuno gyda cherddoriaeth, yn datblygu gallu plentyn i dwyn eu cof ac ail ddweud storiâu, chaneuon a rhigymau yn weddol gywir (Király, 2017). Ymhellach mae Ranson (2016) yn awgrymu bod defnydd o odl yn gallu gwella sgiliau llythrennedd cynnar. Er mwyn gallu datblygu sgiliau darllen ac ysgrifennu mae angen i’r plant yn y blynyddoedd cynnar ymarfer sgiliau gwrando a siarad. Mae cynnig y cyfleoedd yma yn cefnogi hyder plentyn gyda sgiliau llafar (Ranson, 2016). Yn ogystal ag odl mae plentyn yn datblygu ei dealltwriaeth o eiriau wrth ailadrodd brawddegau, geiriau a dywediadau. Er nid oes odl o fewn y storiâu mae’r darllenydd wedi dewis i ddarllen maent yn cynnwys ailadrodd o eiriau a brawddegau, yn enwedig wrth ddarllen ac adrodd yn defnyddio cyfryngau digidol. Mae plentyn yn hoff o wybod beth sydd i ddod a rhagfynegi'r hyn bydd yn digwydd nesaf. Trwy ailadrodd brawddegau a geiriau mae dealltwriaeth y plentyn yn dyfnhau ac yna’n defnyddio’r wybodaeth i ddechrau dod yn ymwybodol o’r byd o’i chwmpas (Tiny Happy People, no date). Rydym yn gallu cysylltu hyn gyda theori Piaget, ble mae’r plentyn yn datblygu ei dealltwriaeth yn ôl y camau datblygu. Mae’r plentyn wedi derbyn cyfleoedd a phrofiadau cyfoethog o iaith ac felly’n datblygu’r hyder ac ymwybyddiaeth i ddeall sut gall geiriau newid er mwyn meddwl rhywbeth gwahanol. Hynny yw, mae plentyn yn dechrau ychwanegu llythrennau at ferf yn troi o bresennol i orffennol, er nid yn gywir pob tro. Enghraifft effeithiol yw pan mae plentyn yn dweud ‘I go-ed’, mae’n deall rhywbeth sydd wedi digwydd yw hi ac felly mae’r gair yn newid ac wedi penderfynu dyma sut mae’r gair yn newid (Ginsburg, 2016). Fodd bynnag, nodwyd yn theori Chomsky (1990) mae plant yn cael eu geni gyda’r wybodaeth ar allu i gyfathrebu gan fod yn rhan o’i geneteg ar allu i gaffael ar iaith o oedran ifanc. Mae’r wybodaeth ar gael i’r plentyn yn ifanc ac yn dod yn fwy amlwg gyda phrofiadau i arbrofi gydag iaith (Sihombing, 2022).
Mae Crystal (2017) yn dweud yn ei lyfr am effeithrwydd rhythm ac odl wrth ddarllen gyda phlant ifanc a sut mae odl yn gallu bod yn weledol a chyffyrddol. Mae hyn yn cael ei chefnogi gan amrywiaeth o awduron sydd yn nodi bod rhythm cael ei atgyfnerthu trwy gyffwrdd a symudiadau corfforol (Lee, 2017). Mae addysgwyr yn cytuno bod llawer iawn o dystiolaeth gyffredinol yn awgrymu bod ymwybyddiaeth gynnar o hwiangerddi a gwybodaeth hwiangerddi yn hwyluso caffael llythrennedd (Fleta, 2017).

Mae defnyddio storiâu a llyfrau sy’n adlewyrchu ein hamgylchedd a bywyd yn helpu plentyn i greu cysylltiadau ac yn ei thro cefnogi plentyn i ddathlu ei unigrywiaeth. Cysylltiadau mae Bruner (1990) yn cynnwys yn ei theori ar blentyndod a datblygiad plentyn (Stadler, 2010). Er nid yw’r darllenydd wedi defnyddio propiau wrth ddarllen y naill stori mar nifer o fuddion i gynnwys propiau wrth ddarllen gyda phlant yn y blynyddoedd cynnar. Mae’r defnydd o amrywiaeth o bropiau yn helpu cynyddu ymrwymiad y plant i’r sesiwn stori ac yn gwella dealltwriaeth o eirfa a chysyniadau (State Library of Queensland, 2018). Cytunwyd Salma (2024) gan ychwanegu bod defnyddio propiau wrth adrodd stori i blant yn y blynyddoedd cynnar yn gwneud y stori yn fwy deinamig ac yn ysgogol yn weledol. Mae’r propiau yn cefnogi datblygiad ieithyddol plentyn ac yn helpu i ddilyn y stori a chadw ei sylw. Er hynny, mae defnyddio propiau yn dod gydag anawsterau hefyd. Nid ydy’r darllenydd yn gallu dal propiau a llyfr, felly mae’n rhaid ceisio cofio’r stori gyfan gan gynnwys pa bropiau i gyflwyno a phryd. Mae nifer o oedolion yn poeni am gadw sylw’r plant os nad oes llyfr a lluniau i ddenu eu sylw (Medlicott, 2019).
Gall ddefnydd o bropiau fel pypedau annog sgyrsiau anffurfiol a digymell am lyfrau, awduron a darlunwyr ar lefel addas i blant ifanc (Seymour, 2021). Mae’r pypedau yn gallu bod yn ddull da o ddenu sylw a chanolbwyntied plentyn wrth gynnal sesiwn stori. Mae Toddler Tales (2017) yn cefnogi’r wybodaeth yma yn eu herthygl. Credai bod defnydd o bropiau yn cyfoethogi’r profiad o ddarllen i blant yn y blynyddoedd cynnar. Er nid yw’r darllenydd yn defnyddio propiau wrth gyflwyno’r storiâu, mae yn cynnwys arwyddion a symudiadau, ac yn debyg i bropiau mae’n ffordd o gadw sylw a chanolbwyntiad plentyn wrth gynnal sesiwn stori. Wrth ddefnyddio symudiadau neu bropiau mae’r plant yn cymryd rhôl weithredol wrth i’r sesiwn stori parhau. O ganlyniad, mae’r plant yn creu cysylltiadau rhwng geiriau, symudiadau ac ystyr (Toddler Tales, 2017). Wrth edrych ar sut mae plant yn dysgu gall ymarferwyr ystyried syniadau Bruner (1960) a sut i ddatblygu sgiliau gwybodol o fewn iaith a llythrennedd. Roedd yn annog dysgu trwy chwarae ac archwilio er mwyn datblygu dealltwriaeth y plentyn. Nodwyd dylai plant ifanc dysgu sgiliau mewn amrywiaeth o gysyniadau realistig (Clark, 2010). Mae rhoi’r cyfle i blant yn y blynyddoedd cynnar cyfrannu at yr adrodd o’r stori a chwarae rôl weithredol yn y sesiwn yn annog arbrofi ac archwilio o fewn iaith a llythrennedd.

Gan fod llu o lenyddiaeth addas i’r blynyddoedd cynnar ar gael roedd dod o hyd i lyfr gall denu sylw ac annog cyfraniad yn rhan hawdd o’r aseiniad. Yn yr un modd, roedd chwilio am ddarn o lenyddiaeth gydag elfen ddigidol i rannu gyda phlant saith mlwydd oed neu’n iau hefyd yn ddigon hawdd i’w wneud gan fod gymaint o athrawon, cwmnïau ac elusennau wedi gweld y manteision o gynnig llenyddiaeth i blant ar ffurf ddigidol. 
Er mwyn darganfod ffynhonnell i gefnogi'r hyn a nodwyd yn yr aseiniad roedd defnyddio gwefannau fel ‘Google’ a ‘Google Scholar’ yn ddefnyddiol. Nodwyd geiriau allweddol sydd yn gysylltiedig gyda phwnc y dasg a daeth amrywiaeth o ffynhonnell i ddarllen trwyddo am wybodaeth i ateb gofynion yr aseiniad. Serch hynny, nid oedd pob dogfen yn ddefnyddiol neu’n addas i ddefnyddio o fewn yr aseiniad. Roedd rhaid darllen y dogfennau er mwyn alldynnu'r wybodaeth addas. Daeth amrywiaeth o fathau o ddogfennau yn amlwg yn ystod y broses, llyfrau, erthyglau, dogfennau o lywodraethau. 
Roedd amrywiaeth o ffynhonnell ddefnyddiol ar gael i gwblhau’r aseiniad, bodd bynnag nid oedd llawer o ddogfennau yn cysylltu datblygiad iaith a llythrennedd gyda syniadau a theorïau awduron. Roedd darganfod dogfennu oedd yn cefnogi syniadau Bruner neu Vygotsky yn fwy cymhleth. Er bod llu o wybodaeth am eu theorïau a digon o wybodaeth am fanteision darllen llyfrau neu ddarllen yn defnyddio cyfryngau digidol nid oeddent yn ddigon manwl i gefnogi'r hyn roedd angen nodi yn yr aseiniad.

